《送乡人方亮南归》
明代·程敏政

佳水佳山说古岩，每回回首望云杉。松花有约分春瓮，贝叶无从启夜函。

南国风光劳客梦，东华尘土弊朝衫。因君想像还家乐，浦口滩声早下帆。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。